BENDROJI POZICIJA (EB) Nr. 9/2008

Tarybos priimta 2008 m. kovo 10 d.

siekiant priimti … Europos Parlamento ir Tarybos reglamentą (EB) Nr. …/2008 dėl kvapiųjų medžiagų ir aromatinių savybių turinčių tam tikrų maisto ingredientų naudojimo maisto produktuose, iš dalies keičiantį Tarybos reglamentą (EEB) Nr. 1576/89, Tarybos reglamentą (EEB) Nr. 1601/91, Reglamentą (EB) Nr. 2232/96 ir Direktyvą 2000/13/EB

(Tekstas svarbus EEE)

(2008/C 111 E/04)

EUROPOS PARLAMENTAS IR EUROPOS SAJUNGOS TARYBA,

atsižvelgdami į Europos bendrijos steigimo sutartį, ypač į jos 95 straipsnį,

atsižvelgdami į Komisijos pasiūlymą

atsižvelgdami į Europos ekonomikos ir socialinių reikalų komiteto nuomonę (1),

laikydamiesi Sutarties 251 straipsnyje numatytos tvarkos (2),

kadangi:

Kvapiųjų medžiagų pagrindai yra apibrėžtos cheminės medžiagos, kurių sudėtyje yra kvapiųjų medžiagų, gautų cheminės sintezės būdu arba išskirtų atliekant cheminius procesus, ir natūralių kvapiųjų medžiagų. Kvapiųjų medžiagų pagrindų įvertinimo programa vykdoma vadovaujantis 1996 m. spalio 28 d. Europos Parlamento ir Tarybos reglamentu (EB) Nr. 2232/96, nustatančiu Bendrijos tvarką, taikomą kvapiosioms medžiagoms, naudojamoms arba skirtoms naudoti maisto produktuose ar ant jų (9) . Tame reglamente numatyta, kad kvapiųjų medžiagų pagrindų sąrašas turi būti priimtas per penkerius metus nuo minėtos programos priėmimo. To sąrašo priėmimui reikėtų nustatyti naują terminą. Bus pasiūlyta tą sąrašą įtraukti į Reglamento (EB) Nr. …/2008 (10) 2 straipsnio 1 dalyje minimą sąrašą.

Kvapiosioms medžiagoms toliau taikomos bendros ženklinimo taisyklės, numatytos 2000 m. kovo 20 d. Europos Parlamento ir Tarybos direktyvoje 2000/13/EB dėl valstybių narių įstatymų, reglamentuojančių maisto produktų ženklinimą, pateikimą ir reklamavimą, derinimo (14) , ir atitinkamais atvejais Reglamente (EB) Nr. 1829/2003 ir 2003 m. rugsėjo 22 d. Europos Parlamento ir Tarybos reglamente (EB) Nr. 1830/2003 dėl genetiškai modifikuotų organizmų ir iš jų pagamintų maisto produktų ir pašarų susekamumo ir ženklinimo (15) . Be to, šiame reglamente turėtų būti numatytos konkrečios nuostatos dėl gamintojams arba galutiniam vartotojui parduodamų kvapiųjų medžiagų ženklinimo.

Konkrečiais informavimo reikalavimais turėtų būti užtikrinta, kad vartotojai nebūtų klaidinami dėl to, iš kokios žaliavos yra pagamintos natūralios kvapiosios medžiagos. Visų pirma, jei aromatui apibūdinti vartojamas žodis „natūralus“, naudojami kvapiosios medžiagos komponentai turėtų būti visiškai natūralios kilmės. Be to, ženklinant turėtų būti nurodytos kvapiųjų medžiagų žaliavos, išskyrus atvejus, kai nurodomų žaliavų nebūtų galima atpažint iš maisto aromato ar skonio. Jei nurodoma žaliava, ne mažiau kaip 95 % kvapiosios medžiagos komponento turėtų būti pagaminta iš nurodytos žaliavos. Kita ne didesnė kaip 5 % dalis gali būti naudojama tik standartizavimo tikslais arba siekiant kvapiajai medžiagai suteikti, pavyzdžiui, šviežesnį, pikantiškesnį, brandesnį ar sodresnį aromatą. Kai naudojama mažiau nei 95 % iš nurodytos žaliavos gauto kvapiosios medžiagos komponento ir vis dar galima atpažinti žaliavos aromatą, reikėtų nurodyti žaliavą paminint, kad buvo dėta kitų natūralių kvapiųjų medžiagų, pavyzdžiui, nurodant, kad į kakavos ekstraktą buvo dėta kitų natūralių kvapiųjų medžiagų siekiant suteikti bananų aromatą. Kai apibūdinant natūralias kvapiąsias medžiagas nurodoma, kad jose yra vienos iš žaliavų, kitos nei gautos iš šios žaliavos kvapiosios medžiagos komponento frakcijos, neturėtų atgaminti ar imituoti nurodytos žaliavos aromato.

Vartotojai turėtų būti informuojami, jei maisto produktas turi rūkymo skonį dėl to, kad į jį įdėta kvapiųjų rūkymo medžiagų. Pagal Direktyvą 2000/13/EB ženklinant vartotojas neturėtų būti klaidinamas dėl to, ar produktas buvo rūkytas tradiciškai šviežiuose dūmuose, ar apdorotas kvapiosiomis rūkymo medžiagomis. Direktyvą 2000/13/EB reikia suderinti su šiame reglamente nustatytomis kvapiųjų medžiagų, kvapiųjų rūkymo medžiagų sąvokų apibrėžtimis ir kvapiosioms medžiagoms apibūdinti skirtu terminu „natūralios“.

PRIĖMĖ ŠĮ REGLAMENTĄ:

I SKYRIUS

DALYKAS, TAIKYMO SRITIS IR SĄVOKŲ APIBRĖŽTYS

1 straipsnis

Dalykas

Šiame reglamente nustatomos taisyklės, taikomos kvapiosioms medžiagoms ir aromatinių savybių turintiems maisto ingredientams, skirtiems naudoti maisto produktuose ir ant jų, siekiant užtikrinti veiksmingą vidaus rinkos veikimą ir aukšto lygio žmonių sveikatos apsaugą bei vartotojų interesų apsaugą, įskaitant sąžiningą prekybos maisto produktais praktiką, atitinkamais atvejais atsižvelgiant į aplinkos apsaugą.

Tokiais tikslais reglamente pateikiama:

2 straipsnis

Taikymo sritis

1. Šis reglamentas taikomas:

2. Šis reglamentas netaikomas:

3 straipsnis

Sąvokų apibrėžtys

1. Šiame reglamente taikomos Reglamentuose (EEB) Nr. 178/2002 ir Nr. 1829/2003 nustatytos sąvokų apibrėžtys.

2. Šiame reglamente taip pat taikomos tokios sąvokų apibrėžtys:

3. Taikant 2 dalies d, e, g ir j punktuose nurodytas sąvokų apibrėžtis, šiame reglamente žaliavos, kurių atžvilgiu turima svarių įrodymų, kad iki šiol jos buvo naudojamos kvapiųjų medžiagų gamybai, laikomos maistinėmis medžiagomis.

4. Kvapiosiose medžiagose gali būti maisto priedų, leidžiamų pagal Reglamentą (EB) …/2008 (19) ir (arba) kitų maisto ingredientų, įmaišytų dėl technologinių tikslų.

II SKYRIUS

KVAPIŲJŲ MEDŽIAGŲ, AROMATINIŲ SAVYBIŲ TURINČIŲ MAISTO INGREDIENTŲ IR ŽALIAVŲ NAUDOJIMO SĄLYGOS

4 straipsnis

Bendrosios kvapiųjų medžiagų ar aromatinių savybių turinčių maisto ingredientų naudojimo sąlygos

Maisto produktuose arba ant jų gali būti naudojamos tik tos kvapiosios medžiagos ir aromatinių savybių turintys maisto ingredientai, kurie atitinka šias sąlygas:

5 straipsnis

Sąlygų neatitinkančių kvapiųjų medžiagų ir (arba) maisto uždraudimas

Kvapiosios medžiagos ar maisto, kuriame yra tos kvapiosios medžiagos ir (arba) aromatinių savybių turinčio maisto ingrediento, negalima pateikti į rinką, jei jie naudojami nesilaikant šio reglamento reikalavimų.

6 straipsnis

Tam tikrų medžiagų buvimas

1. III priedo A dalyje išvardytų medžiagų į maistą nededama.

2. Nepažeidžiant Reglamento (EB) Nr. 1576/89, sudėtiniuose maisto produktuose, išvardytuose III priedo B dalyje, ar ant jų naudojant kvapiąsias medžiagas ir (arba) aromatinių savybių turinčius maisto ingredientus, turi būti neviršijami tam tikrų medžiagų, kurių natūraliai yra kvapiosiose medžiagose ir (arba) aromatinių savybių turinčiuose maisto ingredientuose, didžiausi leistini kiekiai. III priede nurodyti didžiausi leistini medžiagų kiekiai taikomi parduoti skirtiems maisto produktams, jeigu nenurodyta kitaip. Nukrypstant nuo šio principo, džiovintų ir (arba) koncentruotų maisto produktų, kurie turi būti atgaminti, atveju didžiausi leistini kiekiai taikomi pagal etiketėje pateiktus nurodymus atgamintam maistui, atsižvelgiant į mažiausią leidžiamą skiedimo koeficientą.

3. Išsamios 2 dalies įgyvendinimo taisyklės gali būti priimtos laikantis 21 straipsnio 2 dalyje nurodytos reguliavimo procedūros, prireikus gavus Europos maisto saugos tarnybos (toliau — Tarnyba) nuomonę.

7 straipsnis

Tam tikrų žaliavų naudojimas

1. IV priedo A dalyje išvardytos žaliavos nenaudojamos kvapiųjų medžiagų ir (arba) aromatinių savybių turinčių maisto ingredientų gamybai.

2. Kvapiosios medžiagos ir (arba) aromatinių savybių turintys maisto ingredientai, pagaminti iš IV priedo B dalyje išvardytų žaliavų, gali būti naudojami tik tame priede nurodytomis sąlygomis.

8 straipsnis

Kvapiosios medžiagos ir aromatinių savybių turintys maisto ingredientai, kurių nereikia įvertinti ir patvirtinti

1. Maisto produktuose ar ant jų gali būti naudojamos šios pagal šį reglamentą neįvertintos ir nepatvirtintos kvapiosios medžiagos ir aromatinių savybių turintys maisto ingredientai, jeigu jie atitinka 4 straipsnio reikalavimus:

2. Nepaisant 1 dalies nuostatų, jei Komisija, valstybė narė arba Tarnyba pareiškia abejones dėl 1 dalyje nurodytos kvapiosios medžiagos arba aromatinių savybių turinčio maisto ingrediento saugos, Tarnyba atlieka tokios kvapiosios medžiagos arba aromatinių savybių turinčio maisto ingrediento rizikos įvertinimą. Tokiu atveju mutatis mutandis taikomi Reglamento (EB) Nr. …/2008 (10) 4–6 straipsniai. Prireikus, remdamasi Tarnybos nuomone, Komisija patvirtina priemones, skirtas neesminėms šio reglamento nuostatoms iš dalies pakeisti, inter alia, jį papildant, laikydamasi 21 straipsnio 3 dalyje nurodytos reguliavimo procedūros su tikrinimu. Tokios priemonės prireikus nustatomos III, IV ir (arba) V priede. Dėl neišvengiamų skubos priežasčių Komisija gali pasinaudoti 21 straipsnio 4 dalyje nurodyta skubos procedūra.

III SKYRIUS

BENDRIJOS KVAPIŲJŲ MEDŽIAGŲ IR ŽALIAVŲ, PATVIRTINTŲ NAUDOTI MAISTO PRODUKTUOSE IR ANT JŲ, SĄRAŠAS

9 straipsnis

Kvapiosios medžiagos ir žaliavos, kurias reikia įvertinti ir patvirtinti

Šis skyrius taikomas:

10 straipsnis

Bendrijos kvapiųjų medžiagų ir žaliavų sąrašas

Į rinką pateikti ir naudoti maisto produktuose ar ant jų atitinkamais atvejais galima tik tas 9 straipsnyje nurodytas kvapiąsias medžiagas ir žaliavas, kurios yra įtrauktos į Bendrijos sąrašą, ir tik jame nurodytomis sąlygomis.

11 straipsnis

Kvapiųjų medžiagų ir žaliavų įtraukimas į Bendrijos sąrašą

1. Kvapioji medžiaga arba žaliava gali būti įtraukiama į Bendrijos sąrašą laikantis Reglamente (EB) Nr. …/2008 (10) nustatytos procedūros tik tuo atveju, jei ji atitinka šio reglamento 4 straipsnyje nustatytas sąlygas.

2. Įtraukiant kvapiąją medžiagą arba žaliavą į Bendrijos sąrašą nurodoma:

3. Bendrijos sąrašas iš dalies keičiamas laikantis procedūros, nurodytos Reglamente (EB) Nr. …/2008 (10).

12 straipsnis

Kvapiosios medžiagos ar žaliavos, kurioms taikomas Reglamentas (EB) Nr. 1829/2003

Kvapioji medžiaga ar žaliava, kuriai taikomas Reglamentas (EB) Nr. 1829/2003, gali būti įtraukta į Bendrijos sąrašą I priede pagal šį reglamentą tik tuo atveju, jei yra suteiktas leidimas ją naudoti pagal Reglamentą (EB) Nr. 1829/2003.

13 straipsnis

Sprendimai dėl aiškinimo

Prireikus, laikantis 21 straipsnio 2 dalyje nurodytos reguliavimo procedūros, gali būti nuspręsta:

IV SKYRIUS

ŽENKLINIMAS

14 straipsnis

Galutiniam vartotojui neskirtų parduoti kvapiųjų medžiagų ženklinimas

1. Galutiniam vartotojui neskirtos parduoti kvapiosios medžiagos gali būti parduodamos tik tuo atveju, jei jos yra gerai matomai, aiškiai įskaitomai ir neištrinamai paženklintos, kaip numatyta 15 ir 16 straipsniuose. 15 straipsnyje numatyta informacija pateikiama pirkėjams lengvai suprantama kalba.

2. Remdamasi Sutartimi, valstybė narė, kurioje produktas parduodamas, gali nustatyti, kad jos teritorijoje 15 straipsnyje nurodyta informacija būtų pateikiama viena arba keliomis tos valstybės narės nustatytomis oficialiomis Bendrijos kalbomis. Tai netrukdo tokią informaciją pateikti keliomis kalbomis.

15 straipsnis

Galutiniam vartotojui neskirtų parduoti kvapiųjų medžiagų ženklinimo bendrieji reikalavimai

1. Kai galutiniam vartotojui neskirtos parduoti kvapiosios medžiagos yra parduodamos atskirai arba sumaišytos viena su kita ir (arba) su kitais maisto produktų ingredientais, ir (arba) su kitomis medžiagomis, kuriomis jos papildomos pagal 3 straipsnio 4 dalį, ant jų pakuotės arba talpyklų pateikiama ši informacija:

2. Nukrypstant nuo 1 dalies, tos dalies e ir g punktuose reikalaujama informacija gali būti nurodyta tik su siunta susijusiuose dokumentuose, kurie turi būti pateikiami pristatant arba iki pristatymo, jei atitinkamo produkto pakuotės ar talpyklos gerai matomoje dalyje yra užrašas „ne mažmeninei prekybai“.

3. Nukrypstant nuo 1 dalies, kai kvapiosios medžiagos tiekiamos cisternose, visa informacija gali būti pateikta tik su siunta susijusiuose lydimuosiuose dokumentuose, kurie turi būti pateikiami pristatant.

16 straipsnis

Konkretūs termino „natūralus“ vartojimo reikalavimai

1. Jei terminas „natūralus“ vartojamas kvapiajai medžiagai apibūdinti 15 straipsnio 1 dalies a punkte nurodytame prekiniame pavadinime, taikomos 2–6 dalių nuostatos.

2. Terminas „natūralus“ gali būti vartojamas kvapiajai medžiagai apibūdinti tik tuo atveju, jei kvapiosios medžiagos komponento sudėtyje yra tik kvapiųjų medžiagų preparatų ir (arba) natūralių kvapiųjų medžiagų pagrindų.

3. Terminas „natūralus (-ūs) kvapiosios medžiagos pagrindas (-ai)“ gali būti vartojamas tik toms kvapiosioms medžiagoms, kurių kvapiosios medžiagos komponento sudėtyje yra tik natūralių kvapiųjų medžiagų pagrindų, apibūdinti.

4. Terminas „natūralus“ gali būti vartojamas darant nuorodą į maistą, maisto kategoriją arba augalinės ar gyvūninės kilmės kvapiosios medžiagos žaliavą tik tuo atveju, jei kvapiosios medžiagos komponentas yra gautas tik iš nurodytos žaliavos arba ne mažiau kaip 95 % m/m kvapiosios medžiagos komponento yra gauta iš nurodytos žaliavos. Ne didesnė kaip 5 % m/m iš kitų žaliavų gautos kvapiosios medžiagos komponento dalis neatgamina nurodytos žaliavos aromato.

Apibūdinimas turi būti toks: „natūrali ( maisto produktas (-ai) arba maisto kategorija, arba žaliava (-os)) kvapioji medžiaga“.

5. Užrašas „natūrali (maisto produktas (-ai) arba maisto kategorija, arba žaliava (-os)) kvapioji medžiaga su kitomis natūraliomis kvapiosiomis medžiagomis“ gali būti vartojamas tik tuo atveju, jei kvapiosios medžiagos komponentas yra iš dalies gautas iš nurodytos žaliavos ir jo aromatas gali būti lengvai atpažįstamas.

6. Terminas „natūrali kvapioji medžiaga“ gali būti vartojamas tik tuo atveju, jei kvapiosios medžiagos komponentas yra gautas iš įvairių žaliavų ir jei nuoroda į tas žaliavas neatspindėtų jų kvapo ar skonio.

17 straipsnis

Galutiniam vartotojui skirtų parduoti kvapiųjų medžiagų ženklinimas

1. Nepažeidžiant Direktyvos 2000/13/EB, 1989 m. liepos 14 d. Tarybos direktyvos 89/396/EEB dėl nuorodų arba žymų maisto produkto partijai identifikuoti (20) ir Reglamento (EB) Nr. 1829/2003, galutiniam vartotojui skirtos parduoti kvapiosios medžiagos, parduodamos atskirai arba sumaišytos viena su kita ir (arba) su kitais maisto produktų ingredientais, ir (arba) papildomos kitomis medžiagomis, gali būti parduodamos tik tuo atveju, jei ant jų pakuotės yra gerai matomas, aiškiai įskaitomas ir neištrinamas užrašas „maisto produktams“ arba „ribotai naudoti maisto produktuose“, arba dar konkretesnė nuoroda dėl numatomo jų naudojimo maiste.

2. Jei kvapiajai medžiagai apibūdinti 15 straipsnio 1 dalies a punkte nurodytame prekiniame pavadinime vartojamas terminas „natūralus“, yra taikomas 16 straipsnis.

18 straipsnis

Kiti ženklinimo reikalavimai

14–17 straipsniai neturi įtakos išsamesniems ar platesnę taikymo sritį turintiems teisės aktams, reglamentams ar administracinėms nuostatoms dėl svorio ir matmenų arba taikomiems pavojingų medžiagų ar preparatų pateikimui, klasifikavimui, pakavimui ir ženklinimui arba tokių medžiagų transportavimui.

V SKIRSNIS

PROCEDŪRINĖS NUOSTATOS IR ĮGYVENDINIMAS

19 straipsnis

Maisto verslo subjektų teikiamos ataskaitos

1. Kvapiosios medžiagos pagrindo gamintojas arba naudotojas, ar tokio gamintojo ar naudotojo atstovas Komisijos prašymu informuoja ją apie Bendrijoje per 12 mėnesių laikotarpį į maisto produktus įdėtos medžiagos kiekį ir apie šių pagrindų naudojimo konkrečių kategorijų maiste kiekius Bendrijoje. Komisija tokią informaciją pateikia valstybėms narėms.

2. Kai taikoma, jeigu pagal šį reglamentą jau patvirtinta kvapioji medžiaga yra paruošta naudojant gamybos metodus arba pradines medžiagas, kurie labai skiriasi nuo metodų ir medžiagų, įtrauktų į Tarnybos pateiktą rizikos įvertinimą, prieš padėdamas prekybą šia kvapiąja medžiaga gamintojas ar naudotojas Komisijai turi pateikti reikiamus duomenis, kad Tarnyba galėtų įvertinti kvapiąją medžiagą atsižvelgdama į pakeistą gamybos metodą ar savybes.

3. Kvapiųjų medžiagų ir (arba) žaliavų gamintojas ar naudotojas nedelsdamas praneša Komisijai apie naują mokslinę ar techninę informaciją, kuri gali turėti įtakos kvapiosios medžiagos ir (arba) žaliavų saugos įvertinimui.

4. Išsamios 1 dalies įgyvendinimo taisyklės priimamos laikantis 21 straipsnio 2 dalyje nurodytos reguliavimo procedūros.

20 straipsnis

Valstybių narių vykdoma stebėsena ir teikiamos ataskaitos

1. Valstybės narės, laikydamosi rizika grindžiamo požiūrio, sukuria į Bendrijos sąrašą įtrauktų kvapiųjų medžiagų vartojimo bei naudojimo ir III priede išvardytų medžiagų vartojimo stebėsenos sistemas bei gautus rezultatus tinkamu dažnumu praneša Komisijai ir Tarnybai.

2. Pasikonsultavus su Tarnyba, laikantis 21 straipsnio 2 dalyje nustatytos reguliavimo procedūros, iki … (21) priimama visoms valstybėms narėms bendra metodika, kaip rinkti informaciją apie į Bendrijos sąrašą įtrauktų kvapiųjų medžiagų vartojimą bei naudojimą ir III priede išvardytų medžiagų vartojimą.

21 straipsnis

Komitetas

1. Komisijai padeda Maisto grandinės ir gyvūnų sveikatos nuolatinis komitetas.

2. Jei yra nuoroda į šią dalį, taikomi Sprendimo 1999/468/EB 5 ir 7 straipsniai, atsižvelgiant į jo 8 straipsnį.

Sprendimo 1999/468/EB 5 straipsnio 6 dalyje nustatytas laikotarpis yra trys mėnesiai.

3. Jei yra nuoroda į šią dalį, taikomos Sprendimo 1999/468/EB 5a straipsnio 1–4 dalys ir 7 straipsnis, atsižvelgiant į jo 8 straipsnį.

4. Jei yra nuoroda į šią dalį, taikomos Sprendimo 1999/468/EB 5a straipsnio 1, 2, 4 bei 6 dalys ir 7 straipsnis, atsižvelgiant į jo 8 straipsnį.

22 straipsnis

II–V priedų daliniai pakeitimai

Šio reglamento II–V priedų pakeitimai, kuriais siekiama atsižvelgti į mokslo ir technikos pažangą, skirti neesminėms šio reglamento nuostatoms iš dalies pakeisti, priimami laikantis 21 straipsnio 3 dalyje nurodytos reguliavimo procedūros su tikrinimu, prireikus remiantis Tarnybos nuomone.

Dėl neišvengiamų skubos priežasčių Komisija gali pasinaudoti 21 straipsnio 4 dalyje nurodyta skubos procedūra.

23 straipsnis

Bendrijos vykdomas suderintos politikos finansavimas

Šiame reglamente nustatytų priemonių finansavimo teisinis pagrindas yra Reglamento (EB) Nr. 882/2004 66 straipsnio 1 dalies c punktas.

VI SKYRIUS

PEREINAMOJO LAIKOTARPIO IR BAIGIAMOSIOS NUOSTATOS

24 straipsnis

Panaikinimas

1. Direktyva 88/388/EEB, Sprendimas 88/389/EEB ir Direktyva 91/71/EEB panaikinami nuo … (21).

2. Reglamentas (EB) Nr. 2232/96 panaikinamas nuo to reglamento 2 straipsnio 2 dalyje nurodyto sąrašo taikymo dienos.

3. Nuorodos į panaikintus teisės aktus laikomos nuorodomis į šį reglamentą.

25 straipsnis

Kvapiųjų medžiagų pagrindų sąrašo įtraukimas į Bendrijos kvapiųjų medžiagų ir žaliavų sąrašą bei pereinamojo laikotarpio tvarka

1. Bendrijos sąrašas sudaromas Reglamento (EB) Nr. 2232/96 2 straipsnio 2 dalyje nurodytą kvapiųjų medžiagų sąrašą įtraukiant į šio reglamento I priedą jo priėmimo metu.

2. Kol bus sudarytas Bendrijos sąrašas, vertinant ir tvirtinant kvapiųjų medžiagų pagrindus, kuriems netaikoma Reglamento (EB) Nr. 2232/96 4 straipsnyje numatyta įvertinimo programa, taikomas Reglamentas (EB) Nr. …/2008 (10).

Nukrypstant nuo tos procedūros, tokiam vertinimui ir tvirtinimui negalioja šešių ir devynių mėnesių terminai, nurodyti Reglamento (EB) Nr. …/2008 (10) 5 straipsnio 1 dalyje ir 7 straipsnyje.

3. Visos tinkamos pereinamojo laikotarpio priemonės, skirtos neesminėms šio reglamento nuostatoms iš dalies pakeisti, inter alia, jį papildant, tvirtinamos laikantis 21 straipsnio 3 dalyje nurodytos reguliavimo procedūros su tikrinimu.

26 straipsnis

Reglamento (EEB) Nr. 1576/89 dalinis pakeitimas

Reglamentas (EEB) Nr. 1576/89 iš dalies keičiamas taip:

27 straipsnis

Reglamento (EEB) Nr. 1601/91 dalinis pakeitimas

2 straipsnio 1 dalis iš dalies keičiama taip:

28 straipsnis

Reglamento (EB) Nr. 2232/96 dalinis pakeitimas

Reglamento (EB) Nr. 2232/96 5 straipsnio 1 dalis pakeičiama taip:

29 straipsnis

Direktyvos 2000/13/EB dalinis pakeitimas

Direktyvos 2000/13/EB III priedas pakeičiamas taip:

30 straipsnis

Įsigaliojimas

Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje dienos.

Jis taikomas nuo … (21).

10, 26 ir 27 straipsniai taikomi nuo Bendrijos sąrašo taikymo dienos.

22 straipsnis taikomas nuo šio reglamento įsigaliojimo dienos. Šio reglamento neatitinkantys maisto produktai, kurie buvo teisėtai pateikti į rinką arba paženklinti iki … (21) gali būti parduodami iki jų trumpiausio galiojimo ar tinkamumo vartoti termino pabaigos.

(1) OL C 168, 2007 7 20, p. 34.

(2) 2007 m. liepos 10 d. Europos Parlamento nuomonė (dar nepaskelbta Oficialiajame leidinyje), 2008 m. kovo 10 d. Tarybos bendroji pozicija, … Europos Parlamento pozicija (dar nepaskelbta Oficialiajame leidinyje) ir … Tarybos sprendimas.

(3) OL L 184, 1988 7 15, p. 61. Direktyva su paskutiniais pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).

(4) OL L 184, 1988 7 15, p. 67.

(5) OL L 42, 1991 2 15, p. 25.

(6) OL L 31, 2002 2 1, p. 1. Reglamentas su paskutiniais pakeitimais, padarytais Komisijos reglamentu (EB) Nr. 575/2006 (OL L 100, 2006 4 8, p. 3).

(7) OL L 165, 2004 4 30, p. 1. Ištaisyta redakcija paskelbta OL L 191, 2004 5 28, p. 1. Reglamentas su pakeitimais, padarytais Tarybos reglamentu (EB) Nr. 1791/2006 (OL L 363, 2006 12 20, p. 1).

(8) Žr. šio Oficialiojo leidinio p. 1.

(9) OL L 299, 1996 11 23, p. 1. Reglamentas su pakeitimais, padarytais Reglamentu (EB) Nr. 1882/2003.

(10) Žr. šio Oficialiojo leidinio p. 1.

(11) OL L 309, 2003 11 26, p. 1.

(12) Žr. šio Oficialiojo leidinio p. 10.

(13) OL L 268, 2003 10 18, p. 1. Reglamentas su pakeitimais, padarytais Komisijos reglamentu (EB) Nr. 1981/2006 (OL L 368, 2006 12 23, p. 99).

(14) OL L 109, 2000 5 6, p. 29. Direktyva su paskutiniais pakeitimais, padarytais Komisijos direktyva 2007/68/EB (OL L 310, 2007 11 28, p. 11).

(15) OL L 268, 2003 10 18, p. 24.

(16) OL L 184, 1999 7 17, p. 23. Sprendimas su pakeitimais, padarytais Sprendimu 2006/512/EB (OL L 200, 2006 7 22, p. 11).

(17) OL L 160, 1989 6 12, p. 1. Reglamentas su paskutiniais pakeitimais, padarytais 2005 m. Stojimo aktu.

(18) OL L 149, 1991 6 14, p. 1. Reglamentas su paskutiniais pakeitimais, padarytais 2005 m. Stojimo aktu.

(19) Žr. šio Oficialiojo leidinio p. 10.

(20) OL L 186, 1989 6 30, p. 21. Direktyva su paskutiniais pakeitimais, padarytais Direktyva 92/11/EEB (OL L 65, 1992 3 11, p. 32).

(21) Dveji metai nuo šio reglamento įsigaliojimo dienos.

(22) OL L …“.;

(23) Šio reglamento.

(24) OL L …“;

(25) OL L …“.

TARYBOS MOTYVŲ PAREIŠKIMAS

I. ĮVADAS

2006 m. liepos 28 d. Komisija priėmė pasiūlymą dėl kvapiųjų medžiagų ir aromatinių savybių turinčių tam tikrų maisto ingredientų naudojimo maisto produktuose (1). Pasiūlymas grindžiamas Europos bendrijos steigimo sutarties 95 straipsniu.

2007 m. liepos 10 d. Europos Parlamentas priėmė nuomonę pirmuoju svarstymu (2).

Europos Parlamentui pirmuoju svarstymu priėmus nuomonę, 2007 m. spalio 24 d. Komisija pateikė iš dalies pakeistą pasiūlymą (3).

2008 m. kovo 10 d. Taryba patvirtino bendrąją poziciją pagal Sutarties 251 straipsnio 2 dalį.

Atlikdama savo darbą Taryba taip pat atsižvelgė į 2007 m. balandžio 25 d. priimtą Europos ekonomikos ir socialinių reikalų komiteto nuomonę (4).

II. SIŪLOMO REGLAMENTO TIKSLAS

Siūlomo reglamento, kuris yra vienas iš keturių pasiūlymų, skirtų iš esmės peržiūrėti Bendrijos taisykles dėl maistą gerinančių medžiagų, tikslas — atnaujinti ir supaprastinti Bendrijos taisykles dėl kvapiųjų medžiagų ir aromatinių savybių turinčių tam tikrų maisto ingredientų atsižvelgiant technologinę ir mokslinę raidą šioje srityje (5), taip pat į Europos bendrijos maisto teisės aktų raidą, visų pirma naujus teisės aktus dėl maisto saugos (6).

Siūlomame reglamente numatoma, kad bus nustatytas leistinų naudoti kvapiųjų medžiagų ir žaliavų Bendrijos sąrašas, taip pat kvapiųjų medžiagų ženklinimo taisyklės.

Siūlomo reglamento tikslas — užtikrinti tinkamą vidaus rinkos veikimą, įskaitant teisingą prekybos maisto produktais praktiką, ir aukštą žmonių sveikatos, vartotojų interesų bei aplinkos apsaugos lygį.

III. BENDROSIOS POZICIJOS ANALIZĖ (7)

1. Įvadinės pastabos

Bendroji pozicija atspindi Komisijos pasiūlymo nagrinėjimo Taryboje rezultatus. Taryba padarė keletą teksto pakeitimų, kai kuriuos iš jų — remdamasi Europos Parlamento pasiūlytais pakeitimais. Taryba savo iniciatyva į kiekvieną iš trijų atskiriems sektoriams skirtų pasiūlymų įtraukė kai kuriuos Europos Parlamento pakeitimus, kad pasiūlymų nuostatos būtų suderintos. Tarybos padaryti pakeitimai gali būti apibendrinti taip:

— Pirmenybė teikiama vienam teisiniam pagrindui: Sutarties 95 straipsniui

Pagal nusistovėjusią teisminę praktiką (8) teisės akto teisinis pagrindas turi būti nustatomas atsižvelgiant į jo paties tikslą ir turinį. Jei nagrinėjant Bendrijos priemonę paaiškėja, kad ja siekiama dvejopo tikslo arba kad ją sudaro du komponentai, vieną iš kurių galima laikyti pagrindiniu arba svarbiausiu tikslu ar komponentu, o kitas yra tik šalutinis, teisės aktas turi būti grindžiamas vienu teisiniu pagrindu, būtent skirtu pagrindiniam arba svarbiausiam tikslui ar komponentui (9). Šiuo atveju, Tarybos nuomone, su žemės ūkiu susiję pasiūlymo aspektai yra tik šalutiniai, tuo tarpu vidaus rinkos tikslas yra pagrindinis arba svarbiausias tikslas ar komponentas, todėl, atsižvelgdama į ETT praktiką, Taryba nusprendė palikti 95 straipsnį kaip vienintelį teisinį pagrindą.

— Vartotojų klaidinimas (atsižvelgiant į 1 pakeitimo antrą dalį)

Taryba į 7 konstatuojamąją dalį įtraukė elementus, apimančius vartotojų klaidinimo sąvoką.

— Aplinkos apsauga

Tarybos nuomone, suteikiant leidimą naudoti kvapiąsias medžiagas turėtų būti atsižvelgiama ne tik į mokslinius įrodymus, bet ir į kitus atitinkamus veiksnius, pavyzdžiui, aplinkos apsaugą. Taryba vienu iš siūlomo reglamento tikslų taip pat nurodė aplinkos apsaugą.

— Taikymo srities ir apibrėžčių patikslinimas (atsižvelgiant į 8 pakeitimą)

Taryba patikslino, kad kvapiosios rūkymo medžiagos nėra visiškai neįtrauktos į siūlomo reglamento taikymo sritį. Ji pasirinko galimybę kartu taikyti du reglamentus, t. y. šis reglamentas būtų taikomas, jei Reglamente (EB) Nr. 2065/2003 dėl kvapiųjų rūkymo medžiagų (10) nėra konkretesnių taisyklių.

Be to, buvo aiškiai nurodyta, kad reglamentas taip pat nebūtų taikomas prieskonių ir (arba) prieskoninių augalų mišiniams, arbatos mišiniams ir užpilų mišiniams, jei jie nenaudojami kaip maisto ingredientai (atsižvelgiant į 45 pakeitimą).

2 straipsnio 2 dalies paaiškinimas pateikiamas 6 konstatuojamojoje dalyje.

Taryba skyrė ypač daug dėmesio apibrėžčių tikslumui ir jų darnai su kitais Bendrijos teisės aktais. Buvo įtraukti patikslinimai atsižvelgiant į 12 ir 14 pakeitimus. 13 pakeitime vartojamas terminas „kitur nenurodytos kvapiosios medžiagos“ reiškia tą patį, ką ir Komisijos formuluotė „kita kvapioji medžiaga“, t. y. kvapioji medžiaga, neapibrėžta 3 straipsnio b–g punktuose. Taryba teikia pirmenybę pastarajam terminui, nes jis aiškesnis 3 straipsnio kontekste.

— Komitologijos reguliavimo procedūros su tikrinimu įtraukimas (atsižvelgiant į 24, 33, 34, 35 pakeitimus)

Taryba pritaikė pasiūlymą atsižvelgdama į naujas komitologijos procedūros taisykles, pagal kurias priimant reglamentą papildančias priemones reikalaujama taikyti reguliavimo procedūrą su tikrinimu.

Taryba taip pat įtraukė skubos procedūrą, kad Komisija dėl neišvengiamų skubos priežasčių galėtų keisti kvapiųjų medžiagų ir aromatinių savybių turinčių maisto ingredientų, kuriems nereikia leidimo, naudojimo apribojimus ir prireikus keisti II–V priedus.

— Sprendimai dėl aiškinimo

Visas su sprendimais dėl aiškinimo susijusias nuostatas Taryba sugrupavo į vieną naują straipsnį ir, kadangi jos nepapildytų reglamento, nusprendė joms taikyti komitologijos reguliavimo procedūrą be tikrinimo.

— Nuostata, kuria draudžiama pateikti į rinką reikalavimų neatitinkančias kvapiąsias medžiagas arba maisto produktus, kuriuose yra tokių medžiagų

Dėl aiškumo, teisinio tikrumo ir tinkamo rinkos veikimo motyvų Taryba įtraukė straipsnį dėl draudimo pateikti į rinką reikalavimų neatitinkančias kvapiąsias medžiagas arba aromatinių savybių turinčius maisto ingredientus. Tai atitinka pasiūlymus dėl maisto priedų ir maisto fermentų.

— Termino „natūralios kvapiosios medžiagos“ vartojimas

Kad būtų apsaugoti vartotojų interesai, Taryba susitarė, kad terminas „natūralus“ gali būti vartojamas tik nurodant maisto produktą, maisto produktų kategoriją arba augalinės ar gyvūninės kilmės kvapiosios medžiagos žaliavą, jei bent 95 % m/m buvo gauta iš nurodytos žaliavos (atsižvelgiant į 29 pakeitimą).

Tačiau Taryba taip pat nurodė, kad 5 % iš kitų žaliavų gautos kvapiosios medžiagos komponento dalis negali atgaminti nurodytos žaliavos aromato.

— Leidimas naudoti kvapiąsias medžiagas, kurioms taikomas 2003 m. rugsėjo 22 d. Europos Parlamento ir Tarybos reglamentas (EB) Nr. 1829/2003 dėl genetiškai modifikuoto maisto ir pašarų (11) (atsižvelgiant į 41 ir 42 pakeitimus)

Taryba sutinka, kad bet kurios medžiagos atveju abi leidimų išdavimo procedūros (viena dėl jos kaip kvapiosios medžiagos naudojimo, o kita dėl jos genetinio modifikavimo) gali būti atliekamos vienu metu, o tai atitinka pirmiau nurodytus pakeitimus. Taryba padarė tam tikrus šio principo formuluotes redakcinius pakeitimus, kad nuostata būtų labiau suderinta su Reglamentu (EB) Nr. 1829/2003.

— Ženklinimas

Taryba supaprastino nuostatas dėl ženklinimo atsižvelgdama į įmonių tarpusavyje naudojamo ženklinio ir galutiniam vartotojui parduoti skirtų produktų ženklinimo reikalavimų skirtumus. Nors skyrių dėl ženklinimo Taryba išdėstė kitaip, nei siūlė Europos Parlamentas, jame išdėstyti principai yra tie patys ir atitinka 5, 29 bei 30 pakeitimus.

— Pereinamojo laikotarpio priemonės rinkoje jau esantiems produktams (atsižvelgiant į 39 pakeitimą)

Taryba numatė 2 metų pereinamąjį laikotarpį nuo siūlomo reglamento įsigaliojimo dienos. Per tuos 2 metus teisėtai į rinką pateikti arba paženklinti maisto produktai gali būti parduodami iki minimalaus tinkamumo vartoti termino ar galiojimo pabaigos.

Komisija pritarė Tarybos sutartai bendrajai pozicijai.

2. Europos Parlamento pakeitimai

2007 m. liepos 10 d. plenariniame posėdyje Europos Parlamentas priėmė 43 pasiūlymo pakeitimus. Taryba į bendrąją poziciją visa apimtimi arba iš esmės įtraukė 27 pakeitimus.

Į bendrąją poziciją įtraukti pakeitimai

Be 1 dalyje nurodytų pakeitimų, į bendrąją poziciją visa apimtimi arba iš esmės įtraukti kiti Europos Parlamento pirmuoju svarstymu priimti pakeitimai, kuriais siekiama patobulinti pasiūlymo tekstą arba padaryti jį aiškesnį visų pirma 4, 6, 7, 9, 12, 14, 31, 36, 41, 42 pakeitimai.

Neįtraukti pakeitimai (12)

Taryba negalėjo sutikti su visais pakeitimais, tam tikrais atvejais dėl to, kad nemanė, jog teksto redakcija dėl jų taptų aiškesnė (žr. 13 ir 37 pakeitimus) arba dėl konkrečių toliau pateikiamų priežasčių:

— Atsargumo principas (2, 17 pakeitimai — 13 konstatuojamoji dalis ir 4 straipsnio a punktas)

Atsargumo principas yra vienas iš bendrųjų principų, kuriais grindžiami bendrieji maistui skirti teisės aktai (13). Todėl jis taikomas siūlomam reglamentui, tačiau konkrečiai jo nurodyti nereikia. Be to, atliekant rizikos analizę į atsargumo principą gali būti atsižvelgiama tik rizikos valdymo kontekste, bet jokiu būdu ne rizikos vertinimo etape, kaip siūlė Europos Parlamentas.

— „Tinkamo fizinio proceso“ apibrėžtis (15 pakeitimas — 3 straipsnio 2 dalies k punktas)

II priede išvardyti tradiciniai maisto gamybos būdai neturėtų būti painiojami su 3 straipsnio 2 dalies k punkte apibrėžtu „tinkamu fiziniu procesu“.

— „Kvapiosios medžiagos“ apibrėžtis (49 pakeitimas — 3 straipsnio 2 dalies b punktas)

14 konstatuojamojoje dalyje Taryba nurodė, kokius procesus naudojant kvapioji medžiaga gali būti pagaminta. Pakeitimu būtų apribojama, kokie metodai gali būti naudojami.

— Sprendimai, kuriems taikoma komitologijos reguliavimo procedūra be tikrinimo (11, 16, 23, 32 pakeitimai — 13 straipsnio a punktas, 13 straipsnio b punktas, 6 straipsnio 3 dalis, 20 straipsnio 2 dalis)

Sprendimai dėl to, ar tam tikra medžiaga patenka į reglamento taikymo sritį (11 pakeitimas); taisyklės, kuriomis įgyvendinami III priedo B dalies stebėsenos metodai (23 pakeitimas) ir kvapiųjų medžiagų vartojimo bei naudojimo stebėsenos bendra metodika (32 pakeitimas) yra aiškinamojo pobūdžio, todėl nepapildytų reglamento. Todėl jiems netaikoma reguliavimo komitologijos procedūra su tikrinimu.

— Genetiškai modifikuotų organizmų (GMO) ženklinimas (27, 28, 38 pakeitimai — 15 straipsnio 1 dalies e punkto ii papunktis ir g punktas, 29 straipsnio 2a dalis (nauja))

Kaip minėta 24 konstatuojamojoje dalyje, kvapiosioms medžiagoms toliau turi būti taikomos bendros nuostatos dėl ženklinimo, kaip numatyta 2000 m. kovo 20 d. Europos Parlamento ir Tarybos direktyvoje 2000/13/EB dėl valstybių narių įstatymų, reglamentuojančių maisto produktų ženklinimą, pateikimą ir reklamavimą, derinimo (14) ir reglamente (EB) Nr. 1829/2003 dėl genetiškai modifikuoto maisto ir pašarų (pastarojo 12 ir 13 straipsniuose). Taryba būtinai norėjo išlaikyti GMO reglamento, Direktyvos reglamente 2000/13/EB (Ženklinimo direktyvos) ir šio reglamento nuoseklumą. Todėl ji nepritarė 27 ir 38 pakeitimams, nes tais atvejais jau taikomas Reglamentas reglamente (EB) Nr. 1829/2003. 28 pakeitimas nereikalingas, nes bendrosios pozicijos 15 straipsnio 1 dalies g punkte vartojamas terminas „kitų atitinkamų Bendrijos teisės aktų“ taip pat apima pirmiau nurodytą reglamentą.

Bendro pobūdžio apibrėžtis, pavyzdžiui, pasiūlyta 52 pakeitimu, turėtų būti įtraukta į Reglamentą (EB) Nr. 1829/2003, o ne į siūlomą reglamentą.

— Naudojimo sąlygos (19 ir 20 pakeitimai — 4 straipsnio ba punktas (naujas) ir 4 straipsnio bb punktas (naujas))

Taryba nenurodė naudos vartotojui ir technologinio poreikio kaip kvapiųjų medžiagų naudojimo bendrų sąlygų, nes jų įgyvendinimas nebūtų buvęs įmanomas dėl galimo subjektyvaus aiškinimo. Šie du aspektai jau aptarti kvapiųjų medžiagų apibrėžtyje, kurioje nurodyta, kad jų dedama į maistą siekiant suteikti jam kvapą ir (arba) skonį.

— Ženklinimas

Nors skyrių dėl ženklinimo Taryba išdėstė kitaip, nei siūlė Europos Parlamentas, jame išdėstyti principai atitinka kai kuriuos pakeitimus, susijusius su 14–18 straipsniais. Tačiau Taryba negalėjo pritarti pasiūlymui dėl GMO ženklinimo, kaip paaiškinta pirmiau (27, 28, 38 pakeitimais) ir 26 pakeitimui, kuris neatitinka kitų konkrečių Bendrijos teisės aktų ir dėl kurio gali atsirasti kliūčių prekybai. 43 pakeitimas neatitinka 16 straipsnio nuostatų esmės, nes šiuo straipsniu siekiama teikti tinkamą informaciją vartotojams ir apsaugoti vartotojų interesus.

— 10, 26, 27 straipsnių įsigaliojimas (44 pakeitimas — 30 straipsnio 2 dalis)

44 pakeitimui nebuvo pritarta, nes 10, 26 ir 27 straipsniai gali būti taikomi tik po to, kai tampa taikytinas Bendrijos kvapiųjų medžiagų ir žaliavų sąrašas. Be to, to Bendrijos sąrašo taikymo pradžios data gali būti nustatyta tik po to, kai jis bus priimtas pagal komitologijos procedūrą su tikrinimu atsižvelgiant į EMST įvertinimo rezultatus, kaip nurodyta Reglamento (EB) Nr. 2232/96 4 straipsnyje.

— Toksiškų medžiagų buvimas (21, 40, 46 pakeitimai — 6 straipsnio 2 dalis, III priedo B dalis, 6 straipsnio 2a dalis (nauja))

Siūlomo reglamento III priedo B dalyje nurodytos medžiagos kelia toksikologinę problemą, kaip patvirtino Maisto produktų mokslinis komitetas arba EMST. Žinant, kad šios medžiagos kelia toksikologinę problemą, jų naudojimas turi būti reglamentuojamas remiantis naujausiomis turimomis mokslinėmis rekomendacijomis. Taryba teikė didelę svarbą rizika grindžiamo metodo naudojimui šiame reglamente nustatant didžiausius leistinus kiekius. Tarybos manymu, 21 ir 40 pakeitimai prieštarauja poreikiui užtikrinti aukštą žmonių sveikatos apsaugos lygį. Taryba manė, kad bendras neįtraukimas, kaip pasiūlyta 46 pakeitimu, kad III priedo B dalis nebūtų taikoma sudėtiniams maisto produktams, į kuriuos pridėta tik prieskoninių augalų ir prieskonių, yra pernelyg platus ir neužtikrintų pakankamos vartotojų apsaugos. Atsižvelgdama į proporcingumo principą, Taryba mano, kad III priedo B dalyje nustatytų didžiausių leistinų kiekių netaikymas prieskoninių augalų ir prieskonių naudojimo atveju yra pateisinamas tik su sąlyga, kad jie naudojami sudėtiniuose maisto produktuose, kurie yra paruošiami ir suvartojami toje pačioje vietoje, taigi neturėtų įtakos tarpvalstybinei prekybai.

IV. IŠVADOS

Taryba mano, kad bendroji pozicija atspindi susirūpinimą keliančių klausimų ir interesų pusiausvyrą, kuri atitiktų reglamento tikslus. Ji tikisi konstruktyvių diskusijų su Europos Parlamentu siekiant kuo greičiau priimti reglamentą, kuriuo būtų užtikrinta aukštas žmonių sveikatos ir vartotojų apsaugos lygis.

(1) COM(2006) 427 galutinis.

(2) Dok. 11639/07 CODEC 775.

(3) COM(2007) 671 galutinis.

(4) OL C 168, 2007 7 20, p. 34.

(5) 1988 m. birželio 22 d. Tarybos direktyva 88/388/EEB dėl valstybių narių įstatymų, susijusių su maisto produktuose naudojamomis kvapiosiomis medžiagomis ir jų gamybos žaliavomis, suderinimo (OL L 184, 1988 7 15, p. 61. Direktyva su paskutiniais pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1)) bus pakeista.

(6) Patvirtinta 2002 m. sausio 28 d. Europos Parlamento ir Tarybos reglamentu (EB) Nr. 178/2002, nustatančiu maistui skirtų teisės aktų bendruosius principus ir reikalavimus, įsteigiančiu Europos maisto saugos tarnybą ir nustatančiu su maisto saugos klausimais susijusias procedūras (OL L 31, 2002 2 1, p. 1. Reglamentas su paskutiniais pakeitimais, padarytais Reglamentu (EB) Nr. 1642/2003 (OL L 245, 2003 9 29, p. 4)).

(7) Be Tarybos jau padarytų pakeitimų, 26 straipsnį reikės atnaujinti, nes 2008 m. vasario 20 d. įsigaliojo Europos Parlamento ir Tarybos reglamentas (EB) Nr. 110/2008 dėl spiritinių gėrimų apibrėžimo, apibūdinimo, pateikimo, ženklinimo ir geografinių nuorodų apsaugos bei panaikinantis Tarybos reglamentą (EEB) Nr. 1576/89 (OL L 39, 2008 2 13).

(8) Žr. bylą 45/86 Komisija prieš Tarybą, [1987] Rink. 1493, 11 punktas, bylą C-300/01 Komisija prieš Tarybą (titano dioksidas), [1991] Rink. I-2867, 10 punktą, bylą C-268/94 Portugalija prieš Tarybą, [1996] Rink. I-6177, 22 punktas, ir bylą C-176/03 Komisija prieš Tarybą, [2005] Rink. I-0000, 45 punktas.

(9) Žr. bylą C-36/98 Ispanija prieš Tarybą, [2001] Rink. I-779, 59 punktas, bylą C-211/01 Komisija prieš Tarybą, [2003] Rink. I-8913, 39 punktas, ir bylą C-338/01 Komisija prieš Tarybą, [2004] Rink. I-4829, 55 punktas.

(10) OL L 309, 2003 11 26, p. 1.

(11) OL L 268, 2003 10 18, p. 1.

(12) Šioje teksto dalyje straipsnių numeriai yra nuorodos į bendrosios pozicijos tekstą.

(13) 2002 m. sausio 28 d. Europos Parlamento ir Tarybos reglamentas (EB) Nr. 178/2002, nustatantis maistui skirtų teisės aktų bendruosius principus ir reikalavimus, įsteigiantis Europos maisto saugos tarnybą ir nustatantis su maisto saugos klausimais susijusias procedūras (OL L 31, 2002 2 1, p. 1). Reglamentas su paskutiniais pakeitimais, padarytais Reglamentu (EB) Nr. 575/2006 (OL L 100, 2006 4 8, p. 34).

(14) OL L 109, 2000 5 6, p. 29. Direktyva su paskutiniais pakeitimais, padarytais Direktyva 2007/68/EB (OL L 310, 2007 11 28, p. 11).